Google Workspace
A Google Workspace (korábban G Suite, Google Apps for Work vagy Google Apps for Business) felhőalapú számítástechnikai, irodai és együttműködési eszközökből, illetve szoftverekből álló programcsomag, amelyet a Google előfizetéses formában kínál.

A Google népszerű webalkalmazásait (Gmail, Google Drive, Google Hangouts, Google Naptár és Google Dokumentumok) tartalmazza. Míg ezek a termékek ingyenesen használhatók a felhasználók számára, a Google Apps for Work üzleti jellegű szolgáltatásokat (például egyéni e-mail cím saját tartománynévvel (@sajatceg.com), legalább 30 GB tárterület dokumentumok és e-mailek számára, valamint telefonos és e-mailes támogatás a hét minden napján, 24 órában) is kínál. felhőalapú számítástechnikai megoldásként más alapokon nyugszik, mint a készen vásárolható irodai szoftverek: az ügyfél adatait a Google biztonságos adatközpontjainak hálózatában tárolja ahelyett, hogy hagyományos, a vállalatnál házon belül található szervereken tárolná azokat.

A Google adatai szerint a világ minden táján több mint 5 millió szervezet használja a Google Apps alkalmazáscsomagot, és ezek közé tartozik a Fortune 500 listáján található vállalatok 60%-a.

Az ingyenes Google Workspace 2022. július 1.-től megszűnik.

Előzmények
 2006. február 10. – A Google elindította a Gmail for Your Domain szolgáltatás tesztjét San Jose City főiskoláján, amelynek során a Gmail-fiókokat a főiskola tartománycímeivel hozták létre, és a fiókok kezelését az adminisztrációs eszközökkel végezték.
 2006. augusztus 28. – A Google kiadta a Google Apps for Your Domain programcsomagot, amely alkalmazások gyűjteménye szervezetek számára. Ingyenesen használható béta termékként megtalálható volt benne a Gmail, a Google Talk, a Google Naptár és a Google Page Creator, amelyet a Google Webhelyek váltott. Dave Girouard, a Google akkori alelnöke és általános igazgatója ismertette az előnyeit üzleti felhasználók számára: „A szervezetek a Google szakértelmére bízhatják magukat kiváló minőségű e-mailezési, üzenetküldési és más webes szolgáltatások igénybe vételéhez, és így a felhasználóik igényeire, illetve mindennapi tevékenységeikre összpontosíthatnak.”
 2006. október 10. – Bemutatták az iskolák számára készült Google Apps for Education programcsomagot.
 2007. február 22. – A Google bemutatta a Google Apps Premier Edition csomagot, amely az ingyenes verzióhoz képest több tárolóhelyet (10 GB fiókonként), az üzleti integrációhoz API-kat és 99,9%-os üzemidőt garantáló szolgáltatói megállapodást kínált. Az ára felhasználói fiókonként évente 50 dollár volt. A Google adatai szerint a Google Apps Premier Edition felhasználója volt a Procter & Gamble, a San Francisco Bay Pediatrics és a Salesforce.com.
 2007. június 25. – A Google számos új szolgáltatást adott a Google Apps csomaghoz, például a levelezés-áttelepítést, amelynek használatával az ügyfelek meglévő e-mail adataikat átvihetik IMAP-szerverről. Egy ZDNet-cikk megemlítette, hogy a Google Apps most már kínált egy eszközt, amellyel a népszerű Exchange Server és Lotus Notes alkalmazásról a Google megoldására lehetett váltani, ezzel pedig a Google a Microsoft és az IBM alternatívája lett.
 2007. október 3. – Egy hónappal a Postini felvásárlása után a Google bejelentette, hogy a Google Apps Premier Edition csomag e-mail biztonsági és megfelelőségi beállításokkal bővült. A felhasználóknak most már lehetőségük volt jobban konfigurálni a spam- és vírusszűrést, adatmegőrzési szabályokat bevezetni, visszaállítani a törölt üzeneteket, és hozzáférést adni a rendszergazdáknak az összes e-mailhez.
 2008. február 26. – A Google bemutatta a Google Webhelyek alkalmazást, amely a Google Apps új, egyszerű eszköze intranetek és csapatwebhelyek létrehozásához.
 2010. június 9. – A Google kiadta a Google Apps Sync for Microsoft Outlook beépülő modult, amellyel a felhasználók szinkronizálhatják e-mailjeiket, naptárukat és névjegyeiket az Outlook és a Google Apps között.
 2010. július 7. – A Google bejelentette, hogy a Google Apps szolgáltatásai – a Gmail, a Google Naptár, a Google Dokumentumok és a Google Talk – ezt követően nem bétaverzióban működnek.
 2010. március 9. – A Google megnyitotta a Google Apps Marketplace online áruházat a Google Apps csomaggal integrálható, harmadik féltől származó üzleti alkalmazások számára annak érdekében, hogy egyszerűbbé tegye a felhasználók és a szoftverek számára az üzlet lebonyolítását a felhőben. Részt vett benne például beszállítóként az Intuit, az Appirio és az Atlassian.
 2010. július 26. – A Google bemutatta a Google Apps for Government programcsomagot, amely a Google Apps csomagnak az állami szektor egyedi irányelveinek és biztonsági igényeinek megfelelően tervezett kiadása. Azt is bejelentették továbbá, hogy a Google Apps lett az első felhőalapú szolgáltatásokból álló programcsomag, amely megkapta az Egyesült Államok szövetségi információbiztonsági törvénye (Federal Information Security Management Act, FISMA) tanúsítványát és akkreditációját.
 2011. április 26. – A Google Apps kiadása után közel öt évvel a Google bejelentette, hogy a 10-nél több felhasználóval rendelkező szervezetek már nem jogosultak a Google Apps ingyenes kiadására. Az ilyen szervezeteknek regisztrálniuk kell a fizetős verzióra, amelynek a neve ekkor Google Apps for Business volt. Rugalmas fizetési lehetőséget is biztosítottak, amelynek keretében a felhasználóknak lehetőségük volt 5 USD-t fizetni felhasználónként és havonta, szerződéses kötelezettségek nélkül.
 2012. március 28. – A Google kiadta a Google Apps Széf alkalmazást, amely egy választható elektronikus adatfeltáró és archiváló szolgáltatás a Google Apps for Business felhasználói számára.
 2012. április 24. – A Google bemutatta a Google Drive alkalmazást, egy fájlok tárolására és megosztására szolgáló platformot. A Google Apps for Business minden felhasználója 5 GB Drive tárolóhelyet kapott, de nagyobb tárhely megvásárlása is lehetséges volt. Megfigyelők szerint a Google ezzel belépett a felhőalapú tárolás piacára, és ezáltal a Dropbox és a Box versenytársa lett.
 2012. december 6. – A Google bejelentette, hogy a Google Apps ingyenes verziója ezt követően nem érhető el az új ügyfelek számára.
 2013. május 13. – A Google növelte a Drive tárolóhelyét a Google Apps ügyfelei számára. A Google kombinálta a Gmail 25 GB-os tárhelyét a Drive 5 GB-os tárhelyével, és így felhasználónként 30 GB-ra növelte az Apps összes terméke (beleértve a Gmail és a Google Drive) esetében felhasználható teljes tárhelyet.
 2014. március 10. A Google elindította a Google Apps ajánlási programot, amelynek résztvevői 15 USD ajánlási bónuszt kapnak az általuk ajánlott új Google Apps-felhasználókért.
 2014. június 25. – A Google bejelentette a Google Apps új Drive for Work szolgáltatást, amely felhasználónként és havonta 10 USD díjért korlátlan tárhelyet, továbbfejlesztett auditjelentést és új biztonsági ellenőrzéseket kínált.
 2014. szeptember 2. – A Google Enterprise, a vállalat üzleti termékekért felelős divíziója hivatalosan a Google for Work nevet kapta. „Soha nem volt szándékunk, hogy hagyományos 'vállalati' üzleti alkalmazásokat hozzunk létre – a munkavégzés új módját akartuk megalkotni” – mondta Eric Schmidt, a Google ügyvezető elnöke. „Ezért eljött az ideje, hogy a nevünk tükrözze az ambíciónkat.” Ennek a nagyobb váltásnak a jegyében a Google Apps for Business új neve Google Apps for Work lett.
 2014. november 14. – A Google Apps ingyenes kiadásában a másodlagos tartományok nem támogatottak. A Google Apps ingyenes kiadása csak a tartományaliasokat támogatja.
2020. október 6. – A Google bejelentette, hogy a G Suite mától Google Workspace néven fog működni, illetve bemutatták a csomag új logóit.

Termékek
A Google Apps for Work termékeinek választéka: Gmail, Google Naptár, Google Drive, Hangouts, Google Dokumentumok, Google Táblázatok, Google Diák, Google Űrlapok, Google Webhelyek, Google+ és Google Apps Széf. A Google Apps Széf kivételével minden alkalmazás beszerezhető az alapcsomagban, amelynek ára felhasználónként havonta 5 USD, illetve felhasználónként évente 50 USD. A prémium csomag, a Drive for Work, amely a Google Apps Széf alkalmazást és korlátlan tárhelyet tartalmaz, felhasználónként és havonta 10 USD áron szerezhető be.

Gmail
2004. április 1-jén jelent meg a Gmail alkalmazás korlátozott verziója, mára pedig már a világ legnépszerűbb webes e-mail szolgáltatása. 2007-ben vált elérhetővé minden felhasználó számára. A Google adatai szerint 2012 júniusában a Gmailnek már 425 millió felhasználója volt.

A Gmail ingyenes verziójában a felhasználók e-mail üzeneteinek tartalmához kapcsolódó szöveges hirdetések jelennek meg. Népszerű szolgáltatásai: 15 GB ingyenes tárhely, szálalapú beszélgetések, hatékony keresési lehetőségek és alkalmazásszerű felület.

A Gmail alkalmazás Google Apps for Work csomagban található verziója hasonlít az ingyenes verzióra, de számos, az üzleti felhasználók számára készült szolgáltatást is kínál.

Ilyenek például:
 Egyéni e-mail cím az ügyfél tartománynevével (@sajatvallalat.com)
 Garantált 99,9%-os üzemidő, ütemezett karbantartási állásidő nélkül
 30 GB vagy korlátlan tárhely a Google Drive alkalmazással megosztva (a csomagtól függően)
 Nincs hirdetés
 A hét minden napján 24 órában elérhető ügyfélszolgálat
 Google Apps Sync for Microsoft Outlook

Google Drive
A Google fájltárolási és szinkronizálási szolgáltatása 2012. április 24-én jelent meg, legalább hat évvel azt követően, hogy a termékkel kapcsolatos első pletykák elkezdtek terjedni. A Google hivatalos közleménye így írta le a Google Drive alkalmazást: „egy hely, ahol minden adatát létrehozhatja, megoszthatja, együttműködve használhatja és tárolhatja”.

A Google Drive alkalmazással a felhasználók bármilyen típusú fájlt feltölthetnek a felhőbe, megoszthatják azt másokkal, és elérhetik azt bármely számítógépről, táblagépről és okostelefonról. A Mac és PC számítógépre készült asztali alkalmazással a felhasználók egyszerűen szinkronizálhatják a fájlokat a számítógép és a felhő között. Ez az alkalmazás egy speciális mappát helyez el a számítógépen, és a fájlokon elvégzett minden módosítást szinkronizál a Drive-on keresztül a weben és az eszközökön. A Google Drive fogyasztói verziója 15 GB tárhelyet kínál a Gmail, a Drive és a Google+ Photos között megosztva.

Ha a Google Apps for Work részeként szerzik be, a Google Drive további, az üzleti használathoz tervezett szolgáltatásokat kínál. Ilyenek például:
 30 GB vagy korlátlan tárhely a Gmail alkalmazással megosztva (a csomagtól függően)
 A hét minden napján 24 órában elérhető ügyfélszolgálat
 Megosztási beállítások, amelyek privátként kezelik a fájlokat, amíg azokat a felhasználók meg nem osztják
 Továbbfejlesztett auditálás és jelentéskészítés

Google Dokumentumok, Táblázatok, Diák és Űrlapok
A Google Apps online szerkesztőprogramokat tartalmaz szöveges dokumentumok és dokumentumformátumok, táblázatok, prezentációk és felmérések létrehozásához. Az eszközkészletet először 2006. október 11-én adták ki Google Docs & Spreadsheets néven.

A Google Dokumentumok, Táblázatok, Diák és Űrlapok bármilyen webböngészőben és bármilyen webhasználatra képes mobileszközön használhatók. A dokumentumok, táblázatok, prezentációk és felmérések megoszthatók, valós időben együttműködve szerkeszthetők, illetve azokhoz megjegyzések fűzhetők. További szolgáltatások például: korlátlan változatelőzmények, amelyek minden módosítást biztonságosan, egy helyen tárolnak és az offline hozzáférés, amelynek használatával a felhasználók internetkapcsolat nélkül dolgozhatnak a dokumentumokon.

2014. június 25-én a Google bemutatta a Microsoft Office-fájlok natív szerkesztését a Google Dokumentumok, Táblázatok és Diák alkalmazásban. Más cikkek észrevételeihez hasonlóan a Mashable újságírója a következőket írta: „A Google nyilvánvalóan megfizethetőbb megoldásként pozicionálja az alkalmazásait olyan cégeknek, akiknek alkalmanként van szükségük Office-fájlok szerkesztésére.”

Google Webhelyek
A 2008. február 28-án bemutatott Google Webhelyek segítségével azok a felhasználók is létrehozhatnak és szerkeszthetnek weblapokat, akik nem járatosak a HTML nyelvben és a webhelytervezésben. A felhasználók létrehozhatnak teljesen új webhelyet, vagy a létrehozáshoz sablont használhatnak, feltölthetnek tartalmat (például fényképeket és videókat) és beállíthatják a hozzáférési engedélyeket azáltal, hogy megadhatják, ki tekintheti meg és szerkesztheti az egyes oldalakat.

A Google Webhelyek először a Google Apps programcsomag részeként volt használható, de hamarosan a fogyasztók számára is elérhetővé vált. Az üzleti felhasználók a Google Webhelyek segítségével hozzák létre a projektek webhelyét, a vállalati intranetet és a nyilvános webhelyeket.

Google Naptár
A Google online naptárszolgáltatása, amelyet a Gmail alkalmazásba integrálva terveztek, 2006. április 13-án jelent meg a fogyasztók számára. Az iCal szabvány használatával működik együtt más naptáralkalmazásokkal.

A Google online naptára csapatok számára tervezett, integrált, online, megosztható naptár. A vállalkozások kifejezetten a csapat számára készült naptárakat hozhatnak létre, és megoszthatják azokat a vállalat minden tagjával. A naptárak továbbküldhetők más személyeknek az adott naptár és az események kezeléséhez. A Google Naptár használatával a felhasználók továbbá ellenőrizhetik, hogy egy konferenciaterem vagy egy megosztott erőforrás szabad-e, és hozzáadhatják azt az eseményekhez.

A Google Naptár hasznos szolgáltatásai például:
 Naptárak megosztása a csapattagokkal és másokkal a rendelkezésre állás ellenőrzéséhez
 A csapattagok naptárainak összefésülése egyetlen nézetbe olyan időpont kereséséhez, amikor mindenki ráér
 A mobilalkalmazás használata vagy szinkronizálás a beépített naptárral mobileszközökön
 Naptárak közzététele a weben és integrálása a Google Webhelyek alkalmazással
 Egyszerű áttelepítés az Exchange, az Outlook és az iCal alkalmazásból, illetve .ics és .csv fájlból
 Megosztott termek és erőforrások lefoglalása

Google Hangouts
2013. május 15-én a Google bejelentette, hogy egy új szöveges, hang- és videócsevegési eszközre cseréli le a Google Talk, a Google Voice és a Google+ Hangouts szolgáltatást. A neve Google Hangouts, és a fogyasztói verzióban 10, az üzleti verzióban pedig 15 felhasználó számára teszi lehetővé a csatlakozást beszélgetésekhez számítógépről vagy mobileszközről. A résztvevők megoszthatják a képernyőjüket, és a dokumentumokat közösen tekinthetik meg, illetve szerkeszthetik. A Hangouts On Air szolgáltatással a felhasználók élő adásokat közvetíthetnek a Google+ szolgáltatásban, a YouTube-on, illetve saját webhelyükön.

A Hangouts alkalmazás Google Apps for Work programcsomagban található verziója legfeljebb 15 résztvevőt támogat, és a rendszergazdák korlátozhatják a Hangouts használatát egy adott tartományhoz tartozó felhasználókra, így korlátozva a külső résztvevők hozzáférését.

A Hangouts alkalmazás az üzeneteket online tárolja a Google felhőjében, és lehetőséget ad az előzmények kikapcsolására, ha a felhasználó nem szeretné rögzíteni az adatokat. A Google+ integrálóprogramja pedig ment minden fényképet, amelyet a felhasználók megosztanak egymással a Google+ privát, megosztott albumában.

2014. július 30-án a Google bejelentette, hogy a Google Apps minden ügyfele (Google+ profillal nem rendelkezők is) hozzáférést kap a Hangouts alkalmazáshoz. A Google partnerként közreműködött az integrálásban más videocsevegési szolgáltatókkal (például Blue Jeans Network és Intercall). A Google bejelentette továbbá, hogy a Hangouts alkalmazásra ugyanazok a felhasználói feltételek vonatkoznak, mint a Google Apps for Work más termékeire (például Gmail és Drive). Az Apps for Work ügyfelei továbbá a következőket kapják: a hét minden napján 24 órában elérhető telefonos támogatás a Hangouts alkalmazáshoz, 99,9%-os garantált működési idő, valamint ISO 27001 és SOC 2 tanúsítvány.

2014. december 19-én a Google egy Google+ bejegyzés formájában bejelentette, hogy a Gmail alkalmazásban ismét elérhető a Hangouts egyik legtöbbször használt szolgáltatása. Az Apps rendszergazdái megadhatják, hogy az állapotüzenetek csak belsőleg legyenek láthatóak.

Google+
A Google közösségi hálózati szolgáltatása, a Google+ 2011. június 28-án indult, csak meghívásos próbaüzemben. Megfigyelők szerint ez volt a Google utolsó kísérlete, hogy kihívja a közösségi hálózatok óriását, a Facebookot. Bár a Google+ azóta megelőzte a Twittert, és így a második legnagyobb közösségi hálózat a Facebook után, sok kritika érte azzal kapcsolatban, hogy kiábrándító a felhasználók számára, és nem sikerült számottevő forgalmat generálnia.

2011. október 27-én a Google bejelentette, hogy a Google+ elérhető azok számára, akik a Google Apps programcsomagot felsőoktatási intézményben, munkahelyen vagy otthon használják.

2012. augusztus 29-én a Google bejelentette, hogy a próbaprogramban részt vevő üzleti ügyfelek visszajelzési alapján a Google+ szolgáltatásait a szervezetekre szabták. Ilyen szolgáltatások például a privát megosztás a szervezetek között, továbbá a profilok és bejegyzések láthatóságát korlátozó adminisztratív ellenőrzés.

2013. november 5-én a Google újabb biztonsági szintet vezetett be a korlátozott hozzáférésű közösségek számára, amelyekhez csak egy szervezet tagjai csatlakozhatnak. A rendszergazdáknak lehetőségük van a korlátozott hozzáférésű közösségek alapértelmezés szerinti beállítására és annak megadására, hogy a szervezeten kívüli személyek csatlakozhatnak-e.

A Google+ üzleti hálózati tevékenységével kapcsolatban vegyes vélemények születtek: egyesek szerint a szolgáltatásai segítséget nyújtanak a kis cégeknek az online értesítések fogadásához, mások szerint megtévesztő a márkajelölés, megint mások szerint fontos szereplője a vállalkozások közösségi marketingstratégiájának. Számos online cikk kiemeli, hogy a Google+ közösségben való jelenlét javítja a cégek rangsorolását a Google keresési eredményei között, mivel a Google+ bejegyzéseit és megosztásait a Google azonnal indexeli.

Google Apps Széf
A Google Apps Széf kizárólag a Google Apps ügyfelei által elérhető archiválási és elektronikus adatfeltárási szolgáltatás, amelyet 2012. március 28-án mutattak be. A Széf használatával az ügyfelek megkereshetik és megőrizhetik az e-mail üzeneteket, amelyek fontosak lehetnek egy peres eljáráshoz. Segítséget nyújt továbbá a vállalkozás adatainak kezeléséhez a folytonosság és a megfelelőség érdekében, illetve a szabályozások betartása céljából. 2014. június 25. óta a Széf felhasználói továbbá kereshetnek a Google Drive fájljai között is, illetve megtekinthetik azok előnézetét és exportálhatják azokat.

A Google Apps Széf a Drive for Work programcsomag részeként is beszerezhető korlátlan tárhellyel, felhasználónként és havonta 10 USD áron.

Árképzés
Amikor egy potenciális ügyfél regisztrál a Google Apps for Work alkalmazáscsomagra, ingyenes 30 napos próbaverziót kap legfeljebb 10 felhasználóra. A próbaidőszak lejáratát követően választhat éves előfizetést (50 USD felhasználónként és évente) vagy rugalmas előfizetést (5 USD felhasználónként és havonta (60 USD évente)). Mindkét előfizetést havonta számlázzák.

A rugalmas előfizetéssel az ügyfeleknek lehetőségük van korlátlan tárhely hozzáadására és Google Apps Széf használatára, havonta felhasználónként 10 USD összköltség fejében. Ötnél kevesebb felhasználóval rendelkező szervezetek esetében a tárhely felső korlátja ezzel az opcióval felhasználónként 1 TB.

Biztonság
A Google kijelenti, hogy nem birtokolja az ügyfelek adatait. Az adatokat a Google adatközpontjaiban tárolja, és az adatokhoz csak a kijelölt alkalmazottak és munkatársak férhetnek hozzá. Ezek a személyek az adatokat nem osztják meg másokkal, azokat csak az ügyfél által kért ideig őrzik meg, és az ügyfelek megkapják az adatokat, ha a továbbiakban nem használják a Google Apps csomagot.

A Google Apps vállalati fokozatú biztonságot és megfelelőséget kínál (beleértve az SSAE 16 / ISAE 3402, II-es típus, az SOC 2-audit és az ISO 27001 tanúsítványt, a biztonságos kikötő adatvédelmi elveknek (Safe Harbor Privacy Principles) való megfelelést, továbbá támogathatja az iparágspecifikus követelményeket (például Health Insurance Portability and Accountability Act (egészségbiztosítás hordozhatóságáról és elszámolási kötelezettségéről szóló törvény, HIPAA)). A Google állítása szerint a Google Apps programcsomagba spamblokkoló van integrálva, amely beépített vírusellenőrzést és dokumentum-ellenőrzést hajt végre, mielőtt a felhasználó letöltheti az üzenetet.

A Google biztosítja a Google Drive alkalmazásba feltöltött összes fájl titkosítását és azt, hogy a felhasználók által küldött és fogadott összes e-mailt titkosítja az adatközpontok közötti belső áthelyezés során. Egy blogbejegyzésben a Google for Work kijelentette, hogy szigorú szerződéses kötelezettséget vállal arra, hogy megvédi az ügyfél adatait, és nem jelenít meg hirdetést, illetve az ügyfél adatait nem használja fel hirdetéshez.

Használat
A Google Apps állítása szerint több mint 5 millió cég használja az eszközeit (az ingyenes és a fizetős verziót együttesen). A Google for Work elnöke, Amit Singh szerint a Fortune 500 listáján szereplő vállalatok 60%-a használja a Google for Work szolgáltatásait. Ügyfeleink a világ minden táján és iparágában megtalálhatók, például: Uber, AllSaints, BuzzFeed, Design Within Reach, Virgin, PwC stb. Az Apps programcsomagot használó számos ügyfél szerepel az Apps ügyféloldalán.

A Google viszonteladói és ajánlói
A Google viszonteladói hálózattal rendelkezik, amelynek tagjai segítséget nyújtanak a potenciális ügyfeleknek az Apps használatának megkezdéséhez. A partnerkönyvtárban a felhasználók partnereket kereshetnek. 2014. március 10-én a Google elindította ajánlási programját, amelynek keretében 15 USD-t ad minden regisztrálónak. Ebben a programban kezdetben az egyesült államokbeli és a kanadai felhasználók vehettek részt. Az ajánlási program részleteiben olvasható, hogy a felhasználók korlátlan számú ügyfelet ajánlhatnak, de csak minden ajánlott ügyfél első 100 felhasználója után kapnak jutalmat.

2014. december 4-én a Google bemutatta a Google for Work and Education partnerprogramot, amelynek keretében a partnerek értékesíthetnek, szolgáltatást nyújthatnak és újításokat vezethetnek be a Google for Work and Education termékcsomagban és annak platformjain.

Google Apps Marketplace
A 2010-ben kiadott Google Apps Marketplace egy online áruház, amelyben a Google Apps funkcióit javító, üzleti célú felhőalapú alkalmazások szerezhetők be. A Marketplace áruházban a rendszergazdák böngészhetnek az integrált, üzleti célú felhőalapú alkalmazások között, illetve azokat beszerezhetik és telepíthetik. A Google Apps, a Google Apps for Work és a Google Apps for Education esetében használatos.

A fejlesztők továbbá fejleszthetnek is alkalmazásokat a Marketplace áruházhoz, illetve értékesíthetnek alkalmazásokat és szolgáltatásokat az áruházon keresztül. 2014. március 6-án a Google közzétette, hogy a Google Apps ügyfelei már több mint 200 millió alkalmazást telepítettek a Marketplace áruházból annak 2010-es indítása óta.

2014. szeptember 17-én a Google közzétett egy blogbejegyzést azzal kapcsolatosan, hogy az alkalmazottak a Marketplace áruházból a rendszergazda bevonása nélkül telepíthetnek harmadik féltől származó alkalmazásokat.

Online vélemények
A Google Apps számos pozitív online véleményt kapott, amelyek átlaga 4–5 csillag volt az 5 csillagig terjedő skálán. A véleményekben dicsérték a Google Apps versenyképes árát, mindent magában foglaló programcsomagjait, egyszerű telepítését és jó használhatóságát több eszközön. Néhány negatív véleményben kifejtették, hogy a Google Apps, a Google Presentations és a Google Dokumentumok szolgáltatásai nem azon a szinten állnak, mint amelyeket a Powerpoint és a Microsoft Word alkalmazással létrehozott professzionális megjelenésű dokumentumok képviselnek.

Versenyképesség
A Google Apps legfőbb versenytársa a Microsoft Office 365, amely a Microsoft hasonló termékeket kínáló, felhőalapú programcsomagja vállalkozások számára. Az online vélemények változóak abban a kérdésben, hogy melyik a jobb ajánlat. A véleményekből kiderül, hogy a Google Apps és a Microsoft 365 értékelései hasonlóak, de a szolgáltatásai nagyon eltérőek.

A fő eltérések: a beszerezhető csomagok, a tárhely és a szolgáltatások száma. A Microsoft 365 több szolgáltatást kínál, mint a Google Apps, de ezek közül sokat nem használnak. A Google nem adja ki az árbevételre és a felhasználók számára vonatkozó adatokat, és így a véleményezők számára nehéz a Google Apps és a Microsoft Office sikerességének összehasonlítása. 2014. októberéig a Microsoft 7 millió ügyfelet szerzett az Office 365 programcsomagnak, és ez a szám az elmúlt negyedévben 25%-kal nőtt. A Microsoft bejelentette továbbá, hogy korlátlan tárhelyet ad azoknak az ügyfeleknek, akik megvásárolják a Microsoft Office 365 felhőalapú verzióját.

A Google Apps programcsomagnak jelenleg nincs versenytársa, mivel az egyes termékek (például a levelezőprogram) versenytársának fejlesztése túl nagy költséggel jár, és a termék értékesítése nehéz.

A Google Apps az új SKU-k, a korlátlan tárhely és a Széf révén újabb alkalmazások (például Box, Dropbox és OneDrive) versenytársa lett.

Kapcsolódó termékek
A Google Apps for Work a Google üzleti termékcsomagjában található számos más termék része. Ilyen termékek például: Google Cloud Platform, Google Search for Work, Google Maps for Work, Google Chrome for Work.

Jegyzetek

Források
 
 
 
 Meet the father of Google Apps (who used to work at Microsoft)

További információk
Hivatalos webhely
 A Google Apps hivatalos partnereinek keresése
 Hivatalos Google Maps for Work
 Hivatalos Google Drive for Work 
 Hivatalos Google Apps Marketplace

Google
A Google Workspace ( korábban G Suite , Google Apps for Work vagy Google Apps for Business ) felhőalapú számítástechnikai , irodai és együttműködési eszközökből , illetve szoftverekből álló programcsomag , amelyet a Google előfizetéses formában kínál . A Google népszerű webalkalmazásait ( Gmail , Google Drive , Google Hangouts , Google Naptár és Google Dokumentumok ) tartalmazza . Míg ezek a termékek ingyenesen használhatók a felhasználók számára , a Google Apps for Work üzleti jellegű szolgáltatásokat ( például egyéni e-mail cím saját tartománynévvel (@sajatceg.com ) , legalábbGB tárterület dokumentumok és e-mailek számára , valamint telefonos és e-mailes támogatás a hét minden napján,órában ) is kínál . felhőalapú számítástechnikai megoldásként más alapokon nyugszik , mint a készen vásárolható irodai szoftverek : az ügyfél adatait a Google biztonságos adatközpontjainak hálózatában tárolja ahelyett , hogy hagyományos , a vállalatnál házon belül található szervereken tárolná azokat . A Google adatai szerint a világ minden táján több mintmillió szervezet használja a Google Apps alkalmazáscsomagot , és ezek közé tartozik a Fortunelistáján található vállalatok-a . Az ingyenes Google Workspace július-től megszűnik . Előzmények február – A Google elindította a Gmail for Your Domain szolgáltatás tesztjét San Jose City főiskoláján , amelynek során a Gmail-fiókokat a főiskola tartománycímeivel hozták létre , és a fiókok kezelését az adminisztrációs eszközökkel végezték . augusztus – A Google kiadta a Google Apps for Your Domain programcsomagot , amely alkalmazások gyűjteménye szervezetek számára . Ingyenesen használható béta termékként megtalálható volt benne a Gmail , a Google Talk , a Google Naptár és a Google Page Creator , amelyet a Google Webhelyek váltott . Dave Girouard , a Google akkori alelnöke és általános igazgatója ismertette az előnyeit üzleti felhasználók számára : „ A szervezetek a Google szakértelmére bízhatják magukat kiváló minőségű e-mailezési , üzenetküldési és más webes szolgáltatások igénybe vételéhez , és így a felhasználóik igényeire , illetve mindennapi tevékenységeikre összpontosíthatnak.” október – Bemutatták az iskolák számára készült Google Apps for Education programcsomagot . február – A Google bemutatta a Google Apps Premier Edition csomagot , amely az ingyenes verzióhoz képest több tárolóhelyetGB fiókonként ) , az üzleti integrációhoz API-kat és9%-os üzemidőt garantáló szolgáltatói megállapodást kínált . Az ára felhasználói fiókonként éventedollár volt . A Google adatai szerint a Google Apps Premier Edition felhasználója volt a Procter & Gamble , a San Francisco Bay Pediatrics és a Salesforce.com . június – A Google számos új szolgáltatást adott a Google Apps csomaghoz , például a levelezés-áttelepítést , amelynek használatával az ügyfelek meglévő e-mail adataikat átvihetik IMAP-szerverről . Egy ZDNet-cikk megemlítette , hogy a Google Apps most már kínált egy eszközt , amellyel a népszerű Exchange Server és Lotus Notes alkalmazásról a Google megoldására lehetett váltani , ezzel pedig a Google a Microsoft és az IBM alternatívája lett. október – Egy hónappal a Postini felvásárlása után a Google bejelentette , hogy a Google Apps Premier Edition csomag e-mail biztonsági és megfelelőségi beállításokkal bővült . A felhasználóknak most már lehetőségük volt jobban konfigurálni a spam- és vírusszűrést , adatmegőrzési szabályokat bevezetni , visszaállítani a törölt üzeneteket , és hozzáférést adni a rendszergazdáknak az összes e-mailhez . február – A Google bemutatta a Google Webhelyek alkalmazást , amely a Google Apps új , egyszerű eszköze intranetek és csapatwebhelyek létrehozásához. június – A Google kiadta a Google Apps Sync for Microsoft Outlook beépülő modult , amellyel a felhasználók szinkronizálhatják e-mailjeiket , naptárukat és névjegyeiket az Outlook és a Google Apps között. július – A Google bejelentette , hogy a Google Apps szolgáltatásai – a Gmail , a Google Naptár , a Google Dokumentumok és a Google Talk – ezt követően nem bétaverzióban működnek. március – A Google megnyitotta a Google Apps Marketplace online áruházat a Google Apps csomaggal integrálható , harmadik féltől származó üzleti alkalmazások számára annak érdekében , hogy egyszerűbbé tegye a felhasználók és a szoftverek számára az üzlet lebonyolítását a felhőben . Részt vett benne például beszállítóként az Intuit , az Appirio és az Atlassian. július – A Google bemutatta a Google Apps for Government programcsomagot , amely a Google Apps csomagnak az állami szektor egyedi irányelveinek és biztonsági igényeinek megfelelően tervezett kiadása . Azt is bejelentették továbbá , hogy a Google Apps lett az első felhőalapú szolgáltatásokból álló programcsomag , amely megkapta az Egyesült Államok szövetségi információbiztonsági törvénye ( Federal Information Security Management Act , FISMA ) tanúsítványát és akkreditációját. április – A Google Apps kiadása után közel öt évvel a Google bejelentette , hogy anél több felhasználóval rendelkező szervezetek már nem jogosultak a Google Apps ingyenes kiadására . Az ilyen szervezeteknek regisztrálniuk kell a fizetős verzióra , amelynek a neve ekkor Google Apps for Business volt . Rugalmas fizetési lehetőséget is biztosítottak , amelynek keretében a felhasználóknak lehetőségük voltUSD-t fizetni felhasználónként és havonta , szerződéses kötelezettségek nélkül. március – A Google kiadta a Google Apps Széf alkalmazást , amely egy választható elektronikus adatfeltáró és archiváló szolgáltatás a Google Apps for Business felhasználói számára. április – A Google bemutatta a Google Drive alkalmazást , egy fájlok tárolására és megosztására szolgáló platformot . A Google Apps for Business minden felhasználójaGB Drive tárolóhelyet kapott , de nagyobb tárhely megvásárlása is lehetséges volt . Megfigyelők szerint a Google ezzel belépett a felhőalapú tárolás piacára , és ezáltal a Dropbox és a Box versenytársa lett. december – A Google bejelentette , hogy a Google Apps ingyenes verziója ezt követően nem érhető el az új ügyfelek számára. május – A Google növelte a Drive tárolóhelyét a Google Apps ügyfelei számára . A Google kombinálta a GmailGB-os tárhelyét a DriveGB-os tárhelyével , és így felhasználónkéntGB-ra növelte az Apps összes terméke ( beleértve a Gmail és a Google Drive ) esetében felhasználható teljes tárhelyet. március A Google elindította a Google Apps ajánlási programot , amelynek résztvevőiUSD ajánlási bónuszt kapnak az általuk ajánlott új Google Apps-felhasználókért. június – A Google bejelentette a Google Apps új Drive for Work szolgáltatást , amely felhasználónként és havontaUSD díjért korlátlan tárhelyet , továbbfejlesztett auditjelentést és új biztonsági ellenőrzéseket kínált. szeptember – A Google Enterprise , a vállalat üzleti termékekért felelős divíziója hivatalosan a Google for Work nevet kapta . „ Soha nem volt szándékunk , hogy hagyományos 'vállalati' üzleti alkalmazásokat hozzunk létre – a munkavégzés új módját akartuk megalkotni” – mondta Eric Schmidt , a Google ügyvezető elnöke . „ Ezért eljött az ideje , hogy a nevünk tükrözze az ambíciónkat.” Ennek a nagyobb váltásnak a jegyében a Google Apps for Business új neve Google Apps for Work lett. november – A Google Apps ingyenes kiadásában a másodlagos tartományok nem támogatottak . A Google Apps ingyenes kiadása csak a tartományaliasokat támogatja . 2020. október – A Google bejelentette , hogy a G Suite mától Google Workspace néven fog működni , illetve bemutatták a csomag új logóit . Termékek A Google Apps for Work termékeinek választéka : Gmail , Google Naptár , Google Drive , Hangouts , Google Dokumentumok , Google Táblázatok , Google Diák , Google Űrlapok , Google Webhelyek , Google+ és Google Apps Széf . A Google Apps Széf kivételével minden alkalmazás beszerezhető az alapcsomagban , amelynek ára felhasználónként havontaUSD , illetve felhasználónként éventeUSD . A prémium csomag , a Drive for Work , amely a Google Apps Széf alkalmazást és korlátlan tárhelyet tartalmaz , felhasználónként és havontaUSD áron szerezhető be . Gmail 2004. áprilisjén jelent meg a Gmail alkalmazás korlátozott verziója , mára pedig már a világ legnépszerűbb webes e-mail szolgáltatása.ben vált elérhetővé minden felhasználó számára . A Google adatai szerintjúniusában a Gmailnek mármillió felhasználója volt . A Gmail ingyenes verziójában a felhasználók e-mail üzeneteinek tartalmához kapcsolódó szöveges hirdetések jelennek meg . Népszerű szolgáltatásai: GB ingyenes tárhely , szálalapú beszélgetések , hatékony keresési lehetőségek és alkalmazásszerű felület . A Gmail alkalmazás Google Apps for Work csomagban található verziója hasonlít az ingyenes verzióra , de számos , az üzleti felhasználók számára készült szolgáltatást is kínál . Ilyenek például : Egyéni e-mail cím az ügyfél tartománynevével (@sajatvallalat.com ) Garantált9%-os üzemidő , ütemezett karbantartási állásidő nélkül GB vagy korlátlan tárhely a Google Drive alkalmazással megosztva ( a csomagtól függően ) Nincs hirdetés A hét minden napjánórában elérhető ügyfélszolgálat Google Apps Sync for Microsoft Outlook Google Drive A Google fájltárolási és szinkronizálási szolgáltatása áprilisén jelent meg , legalább hat évvel azt követően , hogy a termékkel kapcsolatos első pletykák elkezdtek terjedni . A Google hivatalos közleménye így írta le a Google Drive alkalmazást : „ egy hely , ahol minden adatát létrehozhatja , megoszthatja , együttműködve használhatja és tárolhatja” . A Google Drive alkalmazással a felhasználók bármilyen típusú fájlt feltölthetnek a felhőbe , megoszthatják azt másokkal , és elérhetik azt bármely számítógépről , táblagépről és okostelefonról . A Mac és PC számítógépre készült asztali alkalmazással a felhasználók egyszerűen szinkronizálhatják a fájlokat a számítógép és a felhő között . Ez az alkalmazás egy speciális mappát helyez el a számítógépen , és a fájlokon elvégzett minden módosítást szinkronizál a Drive-on keresztül a weben és az eszközökön . A Google Drive fogyasztói verziójaGB tárhelyet kínál a Gmail , a Drive és a Google+ Photos között megosztva . Ha a Google Apps for Work részeként szerzik be , a Google Drive további , az üzleti használathoz tervezett szolgáltatásokat kínál . Ilyenek például : GB vagy korlátlan tárhely a Gmail alkalmazással megosztva ( a csomagtól függően ) A hét minden napjánórában elérhető ügyfélszolgálat Megosztási beállítások , amelyek privátként kezelik a fájlokat , amíg azokat a felhasználók meg nem osztják Továbbfejlesztett auditálás és jelentéskészítés Google Dokumentumok , Táblázatok , Diák és Űrlapok A Google Apps online szerkesztőprogramokat tartalmaz szöveges dokumentumok és dokumentumformátumok , táblázatok , prezentációk és felmérések létrehozásához . Az eszközkészletet először októberén adták ki Google Docs & Spreadsheets néven . A Google Dokumentumok , Táblázatok , Diák és Űrlapok bármilyen webböngészőben és bármilyen webhasználatra képes mobileszközön használhatók . A dokumentumok , táblázatok , prezentációk és felmérések megoszthatók , valós időben együttműködve szerkeszthetők , illetve azokhoz megjegyzések fűzhetők . További szolgáltatások például : korlátlan változatelőzmények , amelyek minden módosítást biztonságosan , egy helyen tárolnak és az offline hozzáférés , amelynek használatával a felhasználók internetkapcsolat nélkül dolgozhatnak a dokumentumokon . 2014. júniusén a Google bemutatta a Microsoft Office-fájlok natív szerkesztését a Google Dokumentumok , Táblázatok és Diák alkalmazásban . Más cikkek észrevételeihez hasonlóan a Mashable újságírója a következőket írta : „ A Google nyilvánvalóan megfizethetőbb megoldásként pozicionálja az alkalmazásait olyan cégeknek , akiknek alkalmanként van szükségük Office-fájlok szerkesztésére.” Google Webhelyek A februárán bemutatott Google Webhelyek segítségével azok a felhasználók is létrehozhatnak és szerkeszthetnek weblapokat , akik nem járatosak a HTML nyelvben és a webhelytervezésben . A felhasználók létrehozhatnak teljesen új webhelyet , vagy a létrehozáshoz sablont használhatnak , feltölthetnek tartalmat ( például fényképeket és videókat ) és beállíthatják a hozzáférési engedélyeket azáltal , hogy megadhatják , ki tekintheti meg és szerkesztheti az egyes oldalakat . A Google Webhelyek először a Google Apps programcsomag részeként volt használható , de hamarosan a fogyasztók számára is elérhetővé vált . Az üzleti felhasználók a Google Webhelyek segítségével hozzák létre a projektek webhelyét , a vállalati intranetet és a nyilvános webhelyeket . Google Naptár A Google online naptárszolgáltatása , amelyet a Gmail alkalmazásba integrálva terveztek , áprilisán jelent meg a fogyasztók számára . Az iCal szabvány használatával működik együtt más naptáralkalmazásokkal . A Google online naptára csapatok számára tervezett , integrált , online , megosztható naptár . A vállalkozások kifejezetten a csapat számára készült naptárakat hozhatnak létre , és megoszthatják azokat a vállalat minden tagjával . A naptárak továbbküldhetők más személyeknek az adott naptár és az események kezeléséhez . A Google Naptár használatával a felhasználók továbbá ellenőrizhetik , hogy egy konferenciaterem vagy egy megosztott erőforrás szabad-e , és hozzáadhatják azt az eseményekhez . A Google Naptár hasznos szolgáltatásai például : Naptárak megosztása a csapattagokkal és másokkal a rendelkezésre állás ellenőrzéséhez A csapattagok naptárainak összefésülése egyetlen nézetbe olyan időpont kereséséhez , amikor mindenki ráér A mobilalkalmazás használata vagy szinkronizálás a beépített naptárral mobileszközökön Naptárak közzététele a weben és integrálása a Google Webhelyek alkalmazással Egyszerű áttelepítés az Exchange , az Outlook és az iCal alkalmazásból , illetve\.ics és \.csv fájlból Megosztott termek és erőforrások lefoglalása Google Hangouts 2013. májusén a Google bejelentette , hogy egy új szöveges , hang- és videócsevegési eszközre cseréli le a Google Talk , a Google Voice és a Google+ Hangouts szolgáltatást . A neve Google Hangouts , és a fogyasztói verzióban az üzleti verzióban pedigfelhasználó számára teszi lehetővé a csatlakozást beszélgetésekhez számítógépről vagy mobileszközről . A résztvevők megoszthatják a képernyőjüket , és a dokumentumokat közösen tekinthetik meg , illetve szerkeszthetik . A Hangouts On Air szolgáltatással a felhasználók élő adásokat közvetíthetnek a Google+ szolgáltatásban , a YouTube-on , illetve saját webhelyükön . A Hangouts alkalmazás Google Apps for Work programcsomagban található verziója legfeljebbrésztvevőt támogat , és a rendszergazdák korlátozhatják a Hangouts használatát egy adott tartományhoz tartozó felhasználókra , így korlátozva a külső résztvevők hozzáférését . A Hangouts alkalmazás az üzeneteket online tárolja a Google felhőjében , és lehetőséget ad az előzmények kikapcsolására , ha a felhasználó nem szeretné rögzíteni az adatokat . A Google+ integrálóprogramja pedig ment minden fényképet , amelyet a felhasználók megosztanak egymással a Google+ privát , megosztott albumában . 2014. júliusán a Google bejelentette , hogy a Google Apps minden ügyfele ( Google+ profillal nem rendelkezők is ) hozzáférést kap a Hangouts alkalmazáshoz . A Google partnerként közreműködött az integrálásban más videocsevegési szolgáltatókkal ( például Blue Jeans Network és Intercall ) . A Google bejelentette továbbá , hogy a Hangouts alkalmazásra ugyanazok a felhasználói feltételek vonatkoznak , mint a Google Apps for Work más termékeire ( például Gmail és Drive ) . Az Apps for Work ügyfelei továbbá a következőket kapják : a hét minden napjánórában elérhető telefonos támogatás a Hangouts alkalmazáshoz,9%-os garantált működési idő , valamint ISOés SOCtanúsítvány . 2014. decemberén a Google egy Google+ bejegyzés formájában bejelentette , hogy a Gmail alkalmazásban ismét elérhető a Hangouts egyik legtöbbször használt szolgáltatása . Az Apps rendszergazdái megadhatják , hogy az állapotüzenetek csak belsőleg legyenek láthatóak . Google+ A Google közösségi hálózati szolgáltatása , a Google+ júniusán indult , csak meghívásos próbaüzemben . Megfigyelők szerint ez volt a Google utolsó kísérlete , hogy kihívja a közösségi hálózatok óriását , a Facebookot . Bár a Google+ azóta megelőzte a Twittert , és így a második legnagyobb közösségi hálózat a Facebook után , sok kritika érte azzal kapcsolatban , hogy kiábrándító a felhasználók számára , és nem sikerült számottevő forgalmat generálnia . 2011. októberén a Google bejelentette , hogy a Google+ elérhető azok számára , akik a Google Apps programcsomagot felsőoktatási intézményben , munkahelyen vagy otthon használják . 2012. augusztusén a Google bejelentette , hogy a próbaprogramban részt vevő üzleti ügyfelek visszajelzési alapján a Google+ szolgáltatásait a szervezetekre szabták . Ilyen szolgáltatások például a privát megosztás a szervezetek között , továbbá a profilok és bejegyzések láthatóságát korlátozó adminisztratív ellenőrzés . 2013. novemberén a Google újabb biztonsági szintet vezetett be a korlátozott hozzáférésű közösségek számára , amelyekhez csak egy szervezet tagjai csatlakozhatnak . A rendszergazdáknak lehetőségük van a korlátozott hozzáférésű közösségek alapértelmezés szerinti beállítására és annak megadására , hogy a szervezeten kívüli személyek csatlakozhatnak-e . A Google+ üzleti hálózati tevékenységével kapcsolatban vegyes vélemények születtek : egyesek szerint a szolgáltatásai segítséget nyújtanak a kis cégeknek az online értesítések fogadásához , mások szerint megtévesztő a márkajelölés , megint mások szerint fontos szereplője a vállalkozások közösségi marketingstratégiájának . Számos online cikk kiemeli , hogy a Google+ közösségben való jelenlét javítja a cégek rangsorolását a Google keresési eredményei között , mivel a Google+ bejegyzéseit és megosztásait a Google azonnal indexeli . Google Apps Széf A Google Apps Széf kizárólag a Google Apps ügyfelei által elérhető archiválási és elektronikus adatfeltárási szolgáltatás , amelyet márciusán mutattak be . A Széf használatával az ügyfelek megkereshetik és megőrizhetik az e-mail üzeneteket , amelyek fontosak lehetnek egy peres eljáráshoz . Segítséget nyújt továbbá a vállalkozás adatainak kezeléséhez a folytonosság és a megfelelőség érdekében , illetve a szabályozások betartása céljából. június óta a Széf felhasználói továbbá kereshetnek a Google Drive fájljai között is , illetve megtekinthetik azok előnézetét és exportálhatják azokat . A Google Apps Széf a Drive for Work programcsomag részeként is beszerezhető korlátlan tárhellyel , felhasználónként és havontaUSD áron . Árképzés Amikor egy potenciális ügyfél regisztrál a Google Apps for Work alkalmazáscsomagra , ingyenesnapos próbaverziót kap legfeljebbfelhasználóra . A próbaidőszak lejáratát követően választhat éves előfizetéstUSD felhasználónként és évente ) vagy rugalmas előfizetéstUSD felhasználónként és havontaUSD évente ) ) . Mindkét előfizetést havonta számlázzák . A rugalmas előfizetéssel az ügyfeleknek lehetőségük van korlátlan tárhely hozzáadására és Google Apps Széf használatára , havonta felhasználónkéntUSD összköltség fejében . Ötnél kevesebb felhasználóval rendelkező szervezetek esetében a tárhely felső korlátja ezzel az opcióval felhasználónkéntTB . Biztonság A Google kijelenti , hogy nem birtokolja az ügyfelek adatait . Az adatokat a Google adatközpontjaiban tárolja , és az adatokhoz csak a kijelölt alkalmazottak és munkatársak férhetnek hozzá . Ezek a személyek az adatokat nem osztják meg másokkal , azokat csak az ügyfél által kért ideig őrzik meg , és az ügyfelek megkapják az adatokat , ha a továbbiakban nem használják a Google Apps csomagot . A Google Apps vállalati fokozatú biztonságot és megfelelőséget kínál ( beleértve az SSAE / ISAE II-es típus , az SOCaudit és az ISOtanúsítványt , a biztonságos kikötő adatvédelmi elveknek ( Safe Harbor Privacy Principles ) való megfelelést , továbbá támogathatja az iparágspecifikus követelményeket ( például Health Insurance Portability and Accountability Act ( egészségbiztosítás hordozhatóságáról és elszámolási kötelezettségéről szóló törvény , HIPAA ) ) . A Google állítása szerint a Google Apps programcsomagba spamblokkoló van integrálva , amely beépített vírusellenőrzést és dokumentum-ellenőrzést hajt végre , mielőtt a felhasználó letöltheti az üzenetet . A Google biztosítja a Google Drive alkalmazásba feltöltött összes fájl titkosítását és azt , hogy a felhasználók által küldött és fogadott összes e-mailt titkosítja az adatközpontok közötti belső áthelyezés során . Egy blogbejegyzésben a Google for Work kijelentette , hogy szigorú szerződéses kötelezettséget vállal arra , hogy megvédi az ügyfél adatait , és nem jelenít meg hirdetést , illetve az ügyfél adatait nem használja fel hirdetéshez . Használat A Google Apps állítása szerint több mintmillió cég használja az eszközeit ( az ingyenes és a fizetős verziót együttesen ) . A Google for Work elnöke , Amit Singh szerint a Fortunelistáján szereplő vállalatok-a használja a Google for Work szolgáltatásait . Ügyfeleink a világ minden táján és iparágában megtalálhatók , például : Uber , AllSaints , BuzzFeed , Design Within Reach , Virgin , PwC stb . Az Apps programcsomagot használó számos ügyfél szerepel az Apps ügyféloldalán . A Google viszonteladói és ajánlói A Google viszonteladói hálózattal rendelkezik , amelynek tagjai segítséget nyújtanak a potenciális ügyfeleknek az Apps használatának megkezdéséhez . A partnerkönyvtárban a felhasználók partnereket kereshetnek. márciusén a Google elindította ajánlási programját , amelynek keretébenUSD-t ad minden regisztrálónak . Ebben a programban kezdetben az egyesült államokbeli és a kanadai felhasználók vehettek részt . Az ajánlási program részleteiben olvasható , hogy a felhasználók korlátlan számú ügyfelet ajánlhatnak , de csak minden ajánlott ügyfél elsőfelhasználója után kapnak jutalmat . 2014. decemberén a Google bemutatta a Google for Work and Education partnerprogramot , amelynek keretében a partnerek értékesíthetnek , szolgáltatást nyújthatnak és újításokat vezethetnek be a Google for Work and Education termékcsomagban és annak platformjain . Google Apps Marketplace Aben kiadott Google Apps Marketplace egy online áruház , amelyben a Google Apps funkcióit javító , üzleti célú felhőalapú alkalmazások szerezhetők be . A Marketplace áruházban a rendszergazdák böngészhetnek az integrált , üzleti célú felhőalapú alkalmazások között , illetve azokat beszerezhetik és telepíthetik . A Google Apps , a Google Apps for Work és a Google Apps for Education esetében használatos . A fejlesztők továbbá fejleszthetnek is alkalmazásokat a Marketplace áruházhoz , illetve értékesíthetnek alkalmazásokat és szolgáltatásokat az áruházon keresztül. márciusán a Google közzétette , hogy a Google Apps ügyfelei már több mintmillió alkalmazást telepítettek a Marketplace áruházból annakes indítása óta . 2014. szeptemberén a Google közzétett egy blogbejegyzést azzal kapcsolatosan , hogy az alkalmazottak a Marketplace áruházból a rendszergazda bevonása nélkül telepíthetnek harmadik féltől származó alkalmazásokat . Online vélemények A Google Apps számos pozitív online véleményt kapott , amelyek átlaga5 csillag volt azcsillagig terjedő skálán . A véleményekben dicsérték a Google Apps versenyképes árát , mindent magában foglaló programcsomagjait , egyszerű telepítését és jó használhatóságát több eszközön . Néhány negatív véleményben kifejtették , hogy a Google Apps , a Google Presentations és a Google Dokumentumok szolgáltatásai nem azon a szinten állnak , mint amelyeket a Powerpoint és a Microsoft Word alkalmazással létrehozott professzionális megjelenésű dokumentumok képviselnek . Versenyképesség A Google Apps legfőbb versenytársa a Microsoft Office amely a Microsoft hasonló termékeket kínáló , felhőalapú programcsomagja vállalkozások számára . Az online vélemények változóak abban a kérdésben , hogy melyik a jobb ajánlat . A véleményekből kiderül , hogy a Google Apps és a Microsoftértékelései hasonlóak , de a szolgáltatásai nagyon eltérőek . A fő eltérések : a beszerezhető csomagok , a tárhely és a szolgáltatások száma . A Microsofttöbb szolgáltatást kínál , mint a Google Apps , de ezek közül sokat nem használnak . A Google nem adja ki az árbevételre és a felhasználók számára vonatkozó adatokat , és így a véleményezők számára nehéz a Google Apps és a Microsoft Office sikerességének összehasonlítása. októberéig a Microsoftmillió ügyfelet szerzett az Officeprogramcsomagnak , és ez a szám az elmúlt negyedévben-kal nőtt . A Microsoft bejelentette továbbá , hogy korlátlan tárhelyet ad azoknak az ügyfeleknek , akik megvásárolják a Microsoft Officefelhőalapú verzióját . A Google Apps programcsomagnak jelenleg nincs versenytársa , mivel az egyes termékek ( például a levelezőprogram ) versenytársának fejlesztése túl nagy költséggel jár , és a termék értékesítése nehéz . A Google Apps az új SKU-k , a korlátlan tárhely és a Széf révén újabb alkalmazások ( például Box , Dropbox és OneDrive ) versenytársa lett . Kapcsolódó termékek A Google Apps for Work a Google üzleti termékcsomagjában található számos más termék része . Ilyen termékek például : Google Cloud Platform , Google Search for Work , Google Maps for Work , Google Chrome for Work . Jegyzetek Források Meet the father of Google Apps ( who used to work at Microsoft ) További információk Hivatalos webhely A Google Apps hivatalos partnereinek keresése Hivatalos Google Maps for Work Hivatalos Google Drive for Work Hivatalos Google Apps Marketplace Google